नई दिल्ली. अंडरवर्ल्ड डॉन दाऊद इब्राहिम 26 दिसंबर को बर्थडे मनाने जा रहा है। मीडिया रिपोर्ट्स के मुताबिक, इस बार ग्रैंड पार्टी की तैयारी है। दाऊद डी कंपनी के अगले चीफ यानी अपने वारिस का एलान कर सकता है। इसके बाद वह मक्का जाने की तैयारी में है। बता दें कि शनिवार को दाऊद 60 साल का हो जाएगा।
कौन हो सकता है वारिस?
- पाकिस्तान के कराची से अंडरवर्ल्ड का कारोबार चला रहा दाऊद डी कंपनी का जिम्मा अपने भाइयों और अनीस अहमद को सौंप सकता है।
- गैंग का सीईओ कहा जाने वाला दाऊद का दाहिना हाथ छोटा शकील पहले की तरह अपनी पोजिशन पर बना रहेगा।
- हालांकि, मुंबई में अंडरवर्ल्ड के बारे में जानकारियां रखने वालों ने अभी तक इस बात से इनकार ही किया है कि दाऊद अपना धंधा छोड़ने वाला है।
- कराची के सूत्रों के हवाला से मीडिया में खबर आई है कि बर्थडे पर दाऊद वारिस का एलान कर सकता है।
क्यों वारिस चुन रहा है दाऊद?
- बताया जा रहा है कि दाऊद पिछले कुछ साल से एक 'सच्चे मुसलमान' की जिंदगी बिताने की कोशिश में लगा है। अपने 60वें बर्थडे के बाद वह मक्का जाने की तैयारी में है।
- 63170 करोड़ रुपए से ज्यादा प्रॉपर्टी वाली डी-कंपनी का कारोबार अब वह पूरी तरह से नहीं देख पा रहा है।
- मीडिया में खबरें आती रहीं हैं कि दाऊद अपनी हेल्थ को लेकर भी परेशान है।
कहां होगा जश्न?
- अभी तक इस बात का खुलासा नहीं हुआ है कि दाऊद ग्रैंड पार्टी कहां देगा। दो दिन पहले खबर आई थी कि कराची या दुबई में जश्न की तैयारी है।
- 600 लोगों को इसमें इनवाइट किया गया है। हालांकि, जिन लोगों को बुलाया गया है, उन्हें भी पार्टी वेन्यू के बारे में कोई जानकारी नहीं दी गई है।
आगे की स्लाइड्स में पढ़ें, पाकिस्तान में दाऊद के ठिकाने कहां...
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva